Sagsgang:

Fremsat 20-04-2017

1. behandlet/henvist til udvalg 02-05-2017

Betænkning afgivet 18-05-2017

2. behandlet/vedtaget 23-05-2017

Ministerområde: Udenrigsministeriet

Resumé:

Med folketingsbeslutningen gav Folketinget regeringen sit samtykke til, at et dansk militært bidrag stilles til rådighed for NATO’s fremskudte tilstedeværelse i de baltiske lande og Polen. Beslutningen om at etablere NATO’s fremskudte tilstedeværelse blev truffet på NATO-topmødet i juli 2016.



Regeringen ønsker, at Danmark skal bidrage til troværdigheden af NATO’s artikel 5 og sende et klart signal om alliancesolidaritet. Som følge heraf ønsker regeringen at indgå i den fremskudte tilstedeværelse med et bidrag i Estland, hvor Storbritannien er rammenation.



Det samlede danske bidrag vil bestå af op til ca. 200 personer i form af en enhed af kompagnistørrelse med nødvendige støttefunktioner, som udsendes for en periode på ca. 12 måneder fra omkring årsskiftet 2017/18. Der er ikke truffet beslutning om forlængelse eller fornyet udsendelse, men dette kan blive relevant på et senere tidspunkt.



Afstemning: